 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ ኣብ ዓመተ 2019 ካብ ዘእንገደቶም ዓበይቲ ፍጻመታት 1 ጥሪ 2020 ምንጪ ስእሊ, Eritrea MOI መግለጺ ስእሊ, ምርኢት ኣብ ጽምብል መዓልቲ ናጽነት ኤርትራ ኣብ 2018 ኤርትራን ኢትዮጵያን ድሕሪ ናይ 20 ዓመት ኩነተ ኣይ ኩናት ኣይ ሰላም ጠጠው ኣቢለን ውዕል ሰላም ምስተፈራረማ ብዙሓት ኤርትራውያን ብዙሕ ተስፋታት ገይሮም ነይሮም መሰረታዊ ሰባዊ መሰላት ክኽበር ናይ ሕልናን ፖለቲካን እሱራት ክፍትሑ ንዓመታት ዝተኣገዳ ጋዜጣታት ብሕቲ ክኽፈታ ሃገራዊ ቅዋም ክትግበርን ደሞክራሲያዊ ሰላማዊ መስርሕ ምስግጋር ክካየድ ብፖለቲካዊ ኣረኣእያ ዝፈላለዩ ኩሎም ሃገራውያን ዝሳተፉዎ ሃገራዊ ዕርቂ ክፍጸም ትጸቢት ዝገበሩሉ እዋን እዩ ነይሩ እንተኾነ ግን ፕረዚደንት ኢሳይያስ ኣፈወርቂ ኣብ ወግዓዊ ጽምብል መበል 28 ዓመት በዓል ናጽነት ኤርትራ ኣብ ዘስመዖ መደረ መሰረታዊ ጽገናታት ይኹን ለውጥታት ክገብር ቅሩብ ከም ዘይኮነዩ ኣሚቱ እዚ ዘለናዮ መዋእል ብባህሩ ናይ ባህታን ሃረርታን ስምዒታዊ እዋንዩ ድሕሪ ምባል ቅድሚ ሰፋሕቲ ናይ ሓዋሩ ዘላቒ መደባት ምስኣልን ምህዋኽን ነቲ ህሉው ወድዓዊ ኩነታት ብዕምቆት ንምፍላጥን ንምግምጋምን ሰፊሕ ፖለቲካዊ ቁጠባውን ድሕነታውን ዳህሳስ ይሓትት ክብል ህዝቢ ዓቕሊ ክገብርዩ እቲ ፕረዚደንት ጸዊዑ ርእይቶ ዜጋታት ኣብ ጽምብል 28 ዓመት ናጽነት ኤርትራ ኤርትራውነተይ ዝረኸብኩላ መዓልቲ ናጽነት ተጨውያ ምስ ኢትዮጵያ ዕርቀ ሰላም ምስተገብረ ተሰዲዱ ዝነበረ ሰብ ናብ ዓዱ ክምለስ ትጽቢት እናተገብረ ኣብ ኤርትራ ዝኾነ ምምሕያሽ ስለዘይተራእየ ብኣንጻሩ ብኣሽሓት ዝቑጸሩ ኤርትራውያን ስድራቤቶም ጠርኒፎም ናብ ኢትዮጵያን ሱዳንን ተሰደዶም ኣብ ፈቐዶ ከተማታትን መዓስከራት ስተደተኛታትን ይነብሩ ከምዘለው ጸብጻብ ላዕለዋይ ተጸዋዒ ስደተኛታት ሕቡራት ሃገራት የረድእ እቲ ተኸፊቱ ዝነበረ ዶባትውን ዳግም ተዓጽዩ ይርከብ ንምንታይ እዩ ተዓጽዩ? 